Af Træer, Buske og Stauder findes selvfølgelig en anderledes 

 stor Variation end i Østre Anlæg. Paa Grund af den mindre 

 Færdsel og den større Ro er Betingelserne for Fuglene her en 

 Del bedre end i Østre Anlæg, og dette er formentlig en af 

 Grundene til, at enkelte Arter yngler her, men ikke i Østre 

 Anlæg, saaledes Løvsanger, Jernspurv, Irisk. De tætte Taxbuske 

 er om F'oraaret Soveplads for Svenske, Irisk, Graasisken. De 

 ophængte Stærkasser og de store Græsplæner, hvori der findes 

 en Mængde Myretuer, er formentlig Aarsag til, at der ses flere 

 Stære i Botanisk Have end i Østre Anlæg. De mange Stauder, 

 de talrige Rønnebærtræer og Cratægusarter gjør, at der om 

 Efteraaret ses flere Drosler her, ligesom de ogsaa om Vinteren 

 lokker Dompapper, Silkehaler, Kjærnebidere hertil. 



Det beskrevne Areal har altsaa været Basis for mine Fugle- 

 iagttagelser. Disse strækker sig over godt en halv Snes Aar 

 (1909—1919), i hvilket Tidsrum jeg — bortset fra Ferier og 

 Sygdomsperioder — har besøgt Østre Anlæg daglig, Botanisk 

 Have derimod mindre regelmæssigt i den første Halvdel af Ti- 

 aaret, men i den sidste Halvdel dog saa godt som daglig. Iagt- 

 tagelserne er hovedsageligt gjort om Morgenen ved en langsom 

 Vandring gjennem Terrænet, ofte suppleret med kortere Besøg 

 i Løbet af Dagen ; men Morgenobservationerne har givet det 

 største Udbytte. 



I det Hele og Store kan jeg sige, at jeg har trufifet de sam- 

 me Arter i Botanisk Have som i Østre Anlæg, og naar jeg har 

 set Fugle i det ene Terræn, som jeg ikke ogsaa har iagttaget i 

 det andet, skyldes det formentlig Tilfældigheder. Saaledes har 

 jeg f. Eks. kun set Troldand i Østre Anlæg, Skeand i Botanisk 

 Have, Isfugl og Vandstær kun i Østre Anlæg, Skovskade og 

 Irisk kun i Botanisk Have. Derimod er det naturligt og let for- 

 klarligt, at jeg kun har set Stenpikker sidstnævnte Sted, fordi 

 der her findes Stenhøje. 



Inden jeg gaar over til Omtalen af de enkelte Arter, som 

 jeg har observeret, maa jeg først gøre den Bemærkning, at jeg 

 til Antallet af observerede Fugle kun har regnet dem, som jeg 

 har iagttaget i selve Anlæget og i Botanisk Have, men ikke 

 dem, som jeg kun har set flyve over, saaledes ikke trækkende 

 Rovfugle (som Musvaager og Hvepsevaager) , Storke o. a., 

 endnu mindre de mange forskjelligartede Fugle, man i Træk- 

 tiden hører drage over om Aftenen eller om Natten, men vel 



